వైస్ మేగ్నటాన్

1911 వ సంవత్సరంలో వైస్, ఓన్శ్ కలిసి ఇనుము, నికెల్, కోబాల్ట్ ల గ్రామ్-అణుభారపు సంత్రుప్త అయస్కాంతీకరణ తీవ్రత (Is) విలువలను, 20డిగ్రీ k ఉష్ణోగ్రత వరకు ప్రయోగాత్మకంగా పరిశీలించారు. దీనివల్ల గ్రాం పరమాణువు సంత్రుప్త అయస్కాంత భ్రామకము "సిగ్మానాట్ ను Is =  సిగ్మానాట్p/A" అనే సూత్రాన్ని అనుసరించి తెలుసుకున్నారు. ఇట్లా కనుగొన్న గ్రామ్-పరిమానపు సంత్రుప్త అయస్కాంత భ్రామకము సిగ్మానాట్ విలువలు ఇనుముకు 12360, నికెల్ కు 3370 అని తేలినాయి. ఈ విలువలు 11 : 3 నిష్పత్తిలో ఉండి, రెంటిమధ్య 1123.5 సామాన్య గుణకంగా ఉంది.ఇదే గాక మరికొన్ని ఫెరో అయస్కాంత వస్తువుల అయస్కాంత భ్రామకాలు కూడా 1123.5 యొక్క గుణకాలని కనుకొన్నారు. దీనిని బట్టి గ్రామ్-పరమాణు అయస్కాంతం భ్రామకాల విలువలు ఏ పదార్ధానికైనా 1123.5 గుణకాలని తెలుసుకొన్నారు. దీనివల్ల గ్రామ్-పరమాణు అయస్కాంత భ్రామకం విలువలకు ఒక మూల ప్రమానము ఉన్నదని వైస్ ఊహించారు. ఈ మూల ప్రమాణాన్నే వైస్ మేగ్నటాన్ (W base M) (weiss magneton) అంటారు. దీని విలువ గ్రామ్- పరమాణుభార పదార్థానికి 1.1235 జౌల్ /టెస్లా (1123.5 గౌస్-సెం. మీ.), ఒక అణువు లేదా పరమాణువుకు 1.85 X 10−24 జౌల్ /టెస్లా ( 1.85 X10−21గౌస్-సెంటీ.మీ. ) అయి ఉంది. సాధారణంగా పదార్ధాల అయస్కాంత భ్రామకాన్ని p వైస్ మేగ్నటాన్ లుగా చెబుతారు. p విలువ కింది సమీకరణంవల్ల లభిస్తుంది. 

తరువాత పరిశోధనలవల్ల వైస్ మేగ్నటాన్ కు మూల ప్రమాణంగా ప్రాధాన్యం లేదని భావించారు. ఐనా ఇది చాలా అనుకూలంగా ఉండటంచేత దీనిని ఉపయోగిస్తారు.

ఇవి కూడా చూడండి
అయస్కాంతపు రికార్డింగు
వైస్ పారా అయస్కాంతత్వం సిద్ధాంతము ప్రయోగాత్మక నిరుపమ

మూలాలు

బయటి లంకెలు

భౌతిక శాస్త్రం